**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 20**

На 10 октомври 2015 г. се проведе заседание на Общинската избирателна комисия при следния

**Д н е в е н р е д**

1. Постъпила жалба в ОИК от КОАЛИЦИЯ „НАРОДЕН СЪЮЗ”, чрез Вяра Петрова – упълномощен представител

 Присъстваха:, Минка Андреева Колева, Йорданка Петкова Милкова, Зоя Колева Чанкова, Дарина Димитрова Вълчева, Станка Русева Савова, Пенка Бенчева Недялкова, Радка Маринова Петрова и Пламена Христова Пенева.

Отсъстваха: Иванка Кирязова , Димитър Няголов и Кристина Янева

 Заседанието бе открито в 17,00 и председателствано от госпожа Минка Андреева – Заместник председател на комисията.

По точка първа от дневния ред

**Зам.Председателя на ОИК докладва -** Постъпила е жалба вх. № 4/09.10.2015 г., подписана от Вяра Петрова – упълномощен представител на Коалиция „НАРОДЕН СЪЮЗ”. В същата се твърди, че се разпространява агитационен материал на МК „Карнобатлии за Карнобат”, представляващ вестник „Карнобатлии за Карнобат”. Твърди се, че с издаването на вестника е нарушена разпоредбата на чл. 134, ал. 1 и ал. 2 от ИК, т.к. вестникът е издаден в полза на бюлетина № 6, като агитационният номер на бюлетината се съдържа на всяка страница от вестника, но никъде не е отбелязано кой издава вестника, липсва текст „купуването и продаването на гласове е престъпление”. Към жалбата са приложени 8 листа – копия от вестник „Карнобатлии за Карнобат”. Иска се налагане на санкция на съпредседателя на БДЦ - Стефан Кенов.

След сезирането с жалбата, Общинска избирателна комисия извърши служебна проверка на изложеното в нея и на съпредседателя на БДЦ - Стефан Кенов бяха дадени указания да представи становище и доказателства по жалбата. На 10.10.2015 г-н Кенов е депозирал становище, че описаният в жалбата вестник не представлява агитационен материал и че в същия са препечатани статии от други електронни и печатни медии, като изразява становище, че даденото от него интервю не представлява нарушение на ИК.

Жалбата е подадена от лице, имащо правен интерес и притежаващ необходимите за това правомощия, което я прави валидна и допустима. Видно от приложения снимков материал, предоставен от жалбоподателката се установява, че се касае до „медийна услуга”, а не до агитационен материал.

Според легалното определение в §1, т.15 от ИК "медийна услуга" е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са: а) печатните медии – вестници, списания и други периодични издания; б) медиите, разпространявани чрез електронни съобщителни мрежи, като: аа) обществените и търговските електронни медии – лицензираните или регистрираните обществени или търговски доставчици на аудио-визуални медийни услуги или радиоуслуги; бб) онлайн новинарските услуги – електронните издания на вестници, списания, информационни агенции и други електронни издания.Съгласно т. 16. „Доставчик на медийна услуга" е физическо лице - едноличен търговец, или юридическо лице, което носи редакционна отговорност за избора на съдържанието на медийната услуга и определя начина, по който тя е организирана. Редакционна отговорност е упражняването на ефективен контрол върху съдържанието, програмните схеми и каталога на предоставяните услуги.

Предвид на изложеното, ОИК приема че издаденият вестник „Карнобатлии за Карнобат” представлява медийна услуга, ползвана като агитационен материал, не съдържащ име на издател, а от събраните доказателства не може да се установи кой е доставчикът на медийната услуга.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | отсъства |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | отсъства |  |
| Пламена Христова Пенева | за |  |
| Димитър Лъчезаров Няголов | отсъства |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | за |  |

След проведеното поименно гласуване, с 8 гласа „за“ и на основание чл. 87, ал. 1, т. 1 и т. 22 от Изборния кодекс, Общинската избирателна комисия

Р Е Ш Е Н И Е № 148

**Жалбата съдържа данни за извършено нарушение на чл. 183, ал. 1 от ИК, но от същата не може да се установи кой е нарушителят, на който да бъде вменено нарушението.**

**Предвид горното ОИК Карнобат УКАЗВА на МЕСТНА** КОАЛИЦИЯ „КАРНОБАТЛИИ ЗА КАРНОБАТ” **при използване на медийни услуги, да се спазват изискванията на Изборния кодекс.**

Копие от решението да се изпрати незабавно на представляващия КОАЛИЦИЯ „НАРОДЕН СЪЮЗ” и на **МЕСТНА** КОАЛИЦИЯ „КАРНОБАТЛИИ ЗА КАРНОБАТ”.

 Поради изчерпване на дневния ред заседанието се закри в 18,30часа.

ЗАМ.ПРЕДСЕДАТЕЛ:

 /Минка Андреева/

СЕКРЕТАР:

 / Дарина Вълчева/